Kære Lewis. Jeg vedlægger busbillet og to dollarstykker til din rejse.
Tabet af dine forældre gør mig frygtelig ondt.
Din mor var min søster, så derfor er du familie.
Jeg vil gøre alt for, at du kan føle dig hjemme.
Som Einstein sagde: "Livet er som en cykel."
"For at holde balancen må man bevæge sig fremad."
Jeg glæder mig til at møde dig. Hilsen onkel Jonathan.
PS: Undskyld pletten på brevet. Det er chokolade.
Mor og far, er I der? Kommer det til at gå godt?
"Vides ikke."
Endestationen, New Zebedee.
Tag nu ikke dig selv af dage, før jeg når at møde dig.
Lewis, jeg er din onkel Jonathan.
- Har du morgenkåbe på? - Det er en kimono.
Lad mig tage den der.
- Jøsses, er den fuld af leksikoner? - Ordbøger.
Nå, du mente det?
Jeg synes, nye ord er sumptuøse.
Velkommen til New Zebedee. Eller "salutationer". Slå det op.
Jeg ved godt, hvad "salutationer" betyder.
Kvik dreng.
Er vi snart hjemme? De viser lige straks "Captain Midnight".
Bare rolig, jeg har ikke fjernsyn. Men jeg holder pokeraften i aften.
- Spiller du? - Nej, jeg er ti.
Det er noteret.
Så er vi her. Med forlov.
Min Muggins Simoon. Dørhåndtaget driller lidt. Hop ind.
Pas på fusserne.
Så er vi her.
Værsgo at stige ud.
Hjem, kære hjem.
Er du glad for halloween?
Nej, de står der året rundt.
Hr. Barnavelt! Kom her, lille skat.
- Hr. Barnavelt! - Fru Hanchett. Marmelade.
- Er det en morgenkåbe? - En kimono.
De har spillet saxofon igen.
Ikke alle forstår at værdsætte en raffineret free jazz-odyssé.
De spiller klokken tre om natten, så jeg bønfal... Hvem er det?
Det er Lewis, min nevø. Han skal bo hos mig.
Har De ansvaret for at holde et menneskebarn i live?
Nemlig. Farvel. Denne vej, Lewis.
Jeg skal forsøge at dæmpe mig ved tretiden, -
- men det er der, det swinger allerfedest.
Så er vi her.
Orv, du har ...
Sikke en masse ure.
Det er et smagsspørgsmål. For mig er det en passende mængde ure.
Kukkeren derinde er bindegal.
Dit klinkehjul er slidt op, og spærfjederen er godt på vej.
Hej, du må være Lewis. Har du haft en god rejse?
Det gamle øg er min nabo, fru Florence Zimmermann.
Det glæder mig, at du ikke har arvet din onkels overdimensionerede hoved.
- Siger den omvandrende vatpind. - Se, nu blev kæmpehovedet vredt.
Gud, kan det indtørrede skelet tale?
Det var hyggeligt at møde Dem.
Lewis, er du sulten? Florence, jeg viser Lewis op.
Kunne du gøre dig bare en smule nyttig og bage en plade småkager?
Hvordan vil De have dem serveret? Stoppet enkeltvis ned i halsen -
- eller hældt ned i bukserne?
Hun tror, hun er klogere end mig, fordi hun har en finere uddannelse.
Nej, jeg er klogere end dig, fordi jeg er klogere end dig.
Skal jeg ikke have aftensmad, før jeg må få småkager?
Du kan da bare spise småkager til aftensmad.
- Jamen vi havde husregler ... - Ikke her i huset.
Her er der ingen faste tider. Du må spise småkager, til du brækker dig.
Du vil opdage, at meget er ganske anderledes her.
- Er det mit alene? - Dit alene.
Men den her begriber jeg ikke. Den er det modsatte af ægte magi.
Den var det sidste, mine forældre gav mig inden ...
... bilulykken.
Det må du undskylde. Her har du den igen.
Jeg har et lommetørklæde her et sted.
Værsgo. Nej, vent lidt. Det var ikke min mening ...
Jeg var ikke klar over kuglens følelsesmæssige betydning.
Nu er det lige før.
Du tager bare et vilkårligt lommetørklæde. De er ens.
Hør, gorillagump, skulle vi ikke spille poker?
Klap hesten, fugleskræmsel!
Ikke?
At kalde det et pokeransigt er en fornærmelse mod alle ansigter.
Du er en dårlig taber.
Slå den hånd.
- Han vandt. Igen. - Du må have spillet før.
Nej, det sværger jeg. Det må være begynderheld.
Jeg vil drukne sorgen i varm kakao. Vil du have en med?
- Florence? Du kan hente selv. - Gid du må kløjes i den.
Hvor længe har I været naboer?
Vi har været venner i evigheder. Lige siden jeg flygtede hertil.
Fra Paris, efter krigen.
Og "nej" er svaret på det blik, du sender mig.
Din onkel og jeg laver ikke noget kysse-møsse-noget.
- Ordet er "platonisk". - Præcis.
Din onkel driver mig til vanvid, og han lugter ikke for godt, -
- men han har hjulpet mig ud af et utal af suppedaser.
Det er min erfaring, at alt, hvad man har brug for i denne verden, -
- er én god ven.
Men du har sikkert masser.
Ja. Tonsvis. Alle mine venner er vildt søde.
Godnat, mor. Godnat, far.
Jeg savner jer virkelig meget. Elsker jer.
Onkel Jonathan?
Du bliver nødt til at gå ind i væggen.
- Du gik ikke derind i går. - Hallo?
Lewis, der er du jo.
Første skoledag. Har du sovet godt?
- Fint. Har du sovet godt? - Pragtfuldt. Som et spædbarn.
Smut så. Tag dem med storm!
Det gik strålende. Han aner slet ikke mistanke.
Hold døren!
Clark, bestem dig nu.
Herman.
- Godt gået, Herman. - Tak, hr. lærer.
- Woody. - Holdene er ligelige nu.
- Så spiller vi. - Måske næste gang, splejs.
Hr. lærer ... Tag ham nu bare.
Kom nu.
Fint, du er med os. Du kender vel spillet?
Ja da.
Jeg er fri!
Op med dig, Hinkesten!
Slog du dig?
Klar igen?
Fordel jer noget mere! Kom så, kom så!
Hinkesten, hvad laver du?
Dæk ham! Hinkesten, kast! Kast!
Efter kurven!
Hinkesten, jeg er fri!
Undskyld.
Dæk jeres mand!
Kast! Kast!
Flot kastet, Springfyr.
Der har vi jo stjerneforwarden fra Minneapolis Lakers. Alt vel?
Stem på Tarby Corrigan, hvis du vil have sodavand i drikkefontænerne.
Hvordan vil han tilsætte vandet kulsyre?
Stå ikke der og glo. Kan du kaste?
Nej, ikke ret godt.
Jeg tager, hvad jeg kan få. Kom og kast til mig.
Kom nu.
Hvad laver du her? Hvor er dine venner?
Til footballtræning. Jeg kan ikke spille.
Jeg kan kun varme bænke.
Du er ny i byen. Hvor bor du?
I et stort hus for enden af High Street.
Vent, bor du i Slagtehuset?
Undskyld, i hvad?
En gammel mand døde i huset, og nu spøger det. Det siger folk.
- Har du set noget uhyggeligt? - Nej.
I går aftes hørte jeg lyde, men det var bare min onkel.
- Hvad lavede han? - Han gik bare omkring.
- Han ledte vist efter noget. - Måske en økse.
Det er hans hus. Han ved vel, hvor hans økse befinder sig.
Måske gemte han den for politiet efter det forrige mord.
Jeg vil bare hjælpe os begge to. Du kan ikke stemme på mig uden arme.
Kom så.
Lewis ...
Lewis?
Lewis, min egen skat.
Hvor har jeg dog savnet dig.
Jeg har også savnet dig, mor.
Far og jeg ville give hvad som helst for at være hos dig igen.
Det ved du vel?
Hvordan går det? Hvad synes du om onkel Jonathan?
Han virker flink, men ...
Hvad?
Du kan godt betro dig til mig.
Huset er uhyggeligt og gammelt.
Der er ure overalt, og jeg ser mystiske ting.
Det føles, som om onkel Jonathan holder noget hemmeligt.
Det gør han også. Han holder noget hemmeligt ...
... for dig.
Jeg er ked af det, skat, men du er i fare.
Fare? Hvad mener du?
- Du er nødt til at være tapper. - Jamen jeg er jo ikke tapper.
Først får du fat i bogen, dernæst får du fat i nøglen.
Bogen? Nøglen? Hvad snakker du om?
Kan du høre, det tikker?
Tapper.
Tapper. Tapper.
Kom frit frem, hvor du så end er.
Du kan ikke gemme dig for evigt.
Hjælp!
DU MÅ IKKE GÅ
Hjælp! Luk mig ud! Kom og hjælp mig!
Det er mig.
Dæk! Skrub ind på dit værelse!
- Beklager, du måtte overvære det. - Huse overfalder ikke folk.
Og hvis de gør, siger man ikke bare "beklager".
Spøger det? Vil du øksemyrde mig? Du har tænkt dig at øksemyrde mig!
- Jeg øksemyrder dig ikke. - Hvad foregår der så?
- Huset kan i hvert fald lide dig. - Huse kan da ikke lide ting.
Ved du, hvad en troldkarl er, Lewis?
En drengeheks.
De er nu lidt mere end drengehekse.
"Troldkarl. Substantiv. Mand, der udøver magi."
En drengeheks.
Påstår du, at du er troldkarl?
Ville det gøre dig bange?
Er du en god troldkarl eller en skidt en?
Hvad mener du med "skidt"? Jeg er rar, men ikke ret dygtig.
Jeg er mest af alt en tryllekunstner, -
- men fru Zimmermann er både rar og dygtig.
Hammerdygtig. Hun har en doktorgrad i magi fra universitetet i Göttingen.
Hvorfor går du rundt om natten? Og hvad er det, der tikker i væggene?
Har du hørt det?
Huset har engang tilhørt en anden troldkarl.
Isaac Izard og hans kone, Selena.
Han gik bort -
- og efterlod et magisk ur i væggene.
- Hvorfor? - Fordi han er en rædsom ...
Spøgefugl. En værre spøgefugl. Uret skulle drive mig til vanvid.
Jeg prøver at overdøve det med de andre ure, men det virker ikke.
Om natten lister jeg rundt i huset og leder efter monstrummet.
Med en økse?
Af og til bliver jeg lidt for ivrig.
Skal man være født som drengeh... som troldkarl?
Nej, enhver kan lære det, hvis de øver sig nok.
- Kan jeg lære det? - Nej. Det er for voksne.
Der er diagrammer og hieroglyffer, der ville gøre en professor perpleks.
Vil du ikke nok lære mig det? Vil du ikke nok? Vil du ikke nok?
Okay, som du vil.
Sig til, når du har læst dem. Det er til en begyndelse.
Lygtemænd?
Fordriver ondskab, ligesom jern. Det fungerer ligesom myggespray.
Det er derfor, man laver hestesko og kirkegårdsporte af jern.
Og hvordan bliver man en helbefaren troldkarl?
Ved at besejre en ond ånd med sin egen magi.
Fuldstændig korrekt.
Hvorfor lugter her af harsk svovl?
Slem misser!
Skal jeg besejre en ond ånd en dag?
Ikke før om lang tid. Du er helt uden for fare.
Er den der ufarlig?
Når bare man fodrer den.
Den var Florences kæleslange, Ib Slang Olsen.
Hun ville gøre den lilla, men besværgelsen kiksede.
Det gør de fleste af hendes besværgelser nu om dage.
- Hvorfor? - Det må du spørge hende om.
Hvad er alt det der?
Amuletter, symboler, feticher, fortryllelser ...
Det onde kan ikke så meget som nærme sig det skab.
Hvad er der i det?
Kan du huske, jeg sagde, at vi ingen regler har?
Der er faktisk én regel: Du må aldrig åbne det skab.
For så ryger du på porten. Er det forstået?
Det er mit ramme alvor. Jeg vil høre dig sige det.
Det er forstået.
Isaac!
- Isaac! - Du må ikke gøre det!
Isaac!
Isaac ...
Det er begyndelsen og enden.
Alfa og omega.
Kan du høre, det tikker?
Jeg har endevendt krybekælderen. Jeg fandt en død mus, men intet ur.
Får du noget nyt ud af at læse den for 117. gang?
Nej, ikke rigtigt.
Har du fortalt Lewis alt?
- Ikke alt. - Det burde du.
Isaac er død, men stadig farlig. Hvis Lewis kendte sandheden ...
Vi aner jo ikke, hvad uret gør, bortset fra at det er noget fælt.
Nej, vi må være ansvarsfulde og lyve for drengen.
Lewis, hvorfor går du med de der motorbriller?
Captain Midnight har et par magen til. Han er ubændig.
Hvad er han?
Ubændig. Adjektiv. Som ikke lader sig besejre.
Det er det, han kaldes. "Den ubændige Captain Midnight".
Måske ville du få det lettere, hvis du lagde brillerne -
- og opførte dig lidt mere ... du ved, normalt.
- Tror du det? - Jeg siger det bare som din ven.
Ja, venner. Vi er venner.
Lewis!
Lewis! Kan du ikke se mig?
Jeg er lige herovre! Lewis, det er onkel Johnny!
- Jeg må hellere gå. - Det er nok bedst.
Kom, hop ind. Hvor er dine motorbriller?
- Hvad laver du her? - Vi skal ud at hente remedier.
Der er høstmåne i aften. Det er perfekt til din første besværgelse.
- Skal jeg give slæden fuld gas? - Kan vi ikke bare køre?
Månen forsvinder helt i næste uge, hvor det bliver måneformørkelse.
Fra kosmos´ stjernevæld
fra sorte dyb til høje fjeld
kom magi så stærk og fuld
og gør dette bly til guld
Det var virkelig, virkelig ...
... elendigt. Det var forfærdeligt.
Du læser det som en bilmanual.
Det handler ikke om, hvad du siger, men hvordan du siger det.
Du er den eneste dig i hele universet.
Det gør din magistil totalt unik. Én ud af hundrede fantasilliarder.
Jeg kan give dig bøgerne og besværgelserne, -
- men den sidste ene procent skal komme fra dig.
Hvordan finder jeg så min magistil, eller hvad det nu var?
Den er derinde et sted. Du skal bare lytte godt efter.
- Nu ligner du en, der laver pøller. - Det føles bare alt sammen så sært.
Hvad er der galt med det sære?
Det er ligesom nødder i småkager. Det gør alting mere interessant.
Nu skal jeg vise dig, hvad det sære kan udrette.
Vil du være sød at hente en kniv og dolke mig i ørerne?
Drengen, der elsker ord, har fået svært ved at finde dem.
Onkel Jonathan, du er meget mere end bare tryllekunstner.
Se dig omkring.
Endelig et smil. Jeg var begyndt at tro, du ikke havde nogen i dig.
Slem misser! Du skal bruge kattebakken.
Jeg går i seng. Du må selvfølgelig blive oppe, så længe du har lyst.
Onkel Jonathan? Denne aften var bjergtag...
Bjergtast... Jeg kan ikke ordet, men tak.
Jeg ville ønske, jeg havde mødt dig for længe siden.
Det samme her. Godnat.
Hvorfor gjorde jeg ikke det? Hvorfor rejste du hjemmefra?
Min far, din morfar, -
- brød sig ikke om magi. Og da slet ikke, at jeg fiflede med det.
Det skændtes vi om, og så skændtes vi lidt mere, -
- indtil jeg en dag stak af.
Jeg var familiens sorte svane.
Det hedder "sorte får".
Jeg er temmelig sikker på, det hedder "svane".
Var det derfor, du ikke kom til mors og fars begravelse?
Det ville hun nok have haft sig frabedt.
Det ved jeg nu ikke. Hun savnede dig.
Hun talte tit om dig.
Godnat.
Onkel Jonathan?
Jeg tror måske, at jeg også er en sort svane.
Så er vi en flok svaner.
En rudel. Det hedder en rudel svaner.
Nå ja.
KATTETELEPATI
Jeg svæver!
Levitaius dominungus!
Stol! Stol!
Nej, det er ikke den.
Tag nu bare ...
Øjeblik!
En kraftig plasken lige i masken.
Klap i! Hold op med at grine! Det er ikke morsomt.
Du kan tøjle energien, hvis du koncentrerer dig.
- Slår den mig ikke ihjel? - Ikke hvis du koncentrerer dig. Se.
Vis mig, hvad du kan.
- Stol! - Undskyld.
Flot.
GIFT OG SYRE
Tre klokkeslag, Florence. Sidst var det fire.
- Hvad sker der, når vi når til ét? - Så gemmer vi os i kælderen.
Det er ikke noget at spøge med. Situationen har ændret sig.
Det ved jeg. Lewis.
- Hvad hvis han er her, når det sker? - Det er han ikke. Vi finder uret.
Men vi er nødt til at bevare fatningen.
Undskyld.
Jeg henter noget smør.
Ternet skjorte, tak.
Vil den ubændige Captain Midnight besejre den lumpne Kammerat Ivan?
Måske senere.
- Jeg kommer for sent. Vi ses. - Hygge-hejsa.
Dæk.
Ja!
Og fjerdeklassernes repræsentant i elevrådet blev:
Tarby Corrigan!
Tak.
Tarby ...
Tillykke, Tarby. Jeg kan tage nogle småkager i morgen for at fejre det.
Ja, hold du småkagegilde sammen med den lille gnom.
Bare ... Vi ses senere.
Du har fået gipsen af. Skal vi slå nogle bolde?
Beklager. Drengene og jeg skal ned at udforske bækken.
Jeg ved noget, der er meget sjovere.
Mit hus. Folk tager fejl. Det er ikke et spøgelseshus.
Det er magisk.
Magisk?
- Der findes ikke magi. - Jo, der gør.
Min onkel er troldkarl. Det er en drengeheks.
Jeg kan lære dig besværgelser, så du kan slå et homerun -
- eller lave touchdown hver eneste gang.
Det sværger jeg. Kom selv og se.
Hvor er det, din nedrige slambert?
Armen.
Forbaskede duer.
Fundet.
Jeg skal nok finde baseballbesværgelsen til dig.
Hvad er der derinde?
- Det må vi ikke åbne. - Aha. Hvorfor ikke?
Det er min onkels eneste regel. Desuden er det låst.
Nej, det er det ikke.
Tarby, det må vi altså ikke.
Vær nu ikke sådan en bangebuks.
Måske er det den besværgelse, du leder efter.
Nej!
NEKROMANTI
Hvad er "nekromanti"?
Substantiv. Kommunikation med eller opvækkelse af de døde.
Opvækkelse af de døde? Det ville være sejt.
Læg den tilbage!
Fint, det er alligevel ikke virkeligt. Du er bare sær.
- Var det ham Corrigan? - Han skulle gå nu.
- Hvad lavede I? - Ikke noget. Skal vi spille bold?
Ikke lige nu. Jeg skal undersøge noget.
- Senere, okay? - Okay.
Værelset var skjult med en formular, men jeg kan ikke tyde pergamenterne.
Jeg kender alle magiske sprog fra Alberti-chifre til enokianske tegn, -
- men det her ...
Virkelig? Det fuldender mit liv at se den lilla lindorm blive paf.
Vores liv er nok snart forbi, skimmelskæg.
- Søslange. - Kajekost. Flet dine ryghår.
Jeg ville sende dig et surt blik, men du ligner allerede en citron.
Gamle gorilla. Se her.
- Hvad forestiller det her? - Omega.
Isaac nævnte det, da han døde. Sidste bogstav i det græske alfabet.
Og i den tidlige kristendom?
Da betød det dommedag.
FORUDANELSE
Alt i orden, skat?
Jeg har det fint.
Du har altid været dårlig til at lyve.
Du er vist ensom. Hvis bare Jonathan ikke havde så travlt.
Jeg ville ønske, han kunne være mere sammen med dig.
Det er okay.
- Hvad med Tarby? - Han hader mig.
Det kan du nemt lave om på. Vis ham noget rigtig magi.
- Jeg kan ikke øve rigtig magi. - Jo, du kan. Med bogen, fjollegøj.
Den, jeg sagde, du skulle finde. Du har fundet den, ikke sandt?
Mener du nekromantibogen? Onkel har forbudt mig at røre den.
Det har han ikke noget imod. Han har alligevel alt for travlt.
Tag bogen. Vis Tarby et rigtigt trick.
Så bliver han din ven igen. Det ved jeg.
Tarby er en nar.
Han stiller op til elevrådet hvert år og er flink helt op til valget.
Bagefter bliver han sig selv igen.
Du har ikke brug for ham. Vi kan gå på edderkoppejagt, -
- hvis du har lyst.
Bare lad mig være i fred.
Tarby!
Vil du se rigtig magi? Så skal jeg vise dig det.
- Vil du save en dame midtover? - Jeg vil genoplive de døde.
- Du lyver. Det kan man ikke. - Vent og se.
Men du er måske bange?
Har du brug for en babysitter? Fint, men det bliver spild af tid.
Hvornår?
Tarby! Tarby?
- Det er ikke morsomt. - Det synes jeg ellers.
Så kom, professor.
Hvem skal vi vække?
Hvad med den her?
Lammet viser, det er en børnegrav. Jeg vil ikke genoplive et barn.
Det er klamt, at du ved den slags.
Den her vej.
- Det er dig, der gør det med bogen. - Nej, det er det ikke.
Er det den?
Ja, det tror jeg.
Så kom.
Hør du som hviler under jord
vågn op til dåd adlyd mit ord
træd atter ind ad livets dør
og bliv til kød igen som før
Hvad så nu?
Det var det hele. Der står ikke andet.
Tarby?
Tarby!
Gider du lægge tøjet tilbage?
- Han er sluppet fri. - Han er vendt tilbage!
Han er vågen!
Han vender hjem, han vender hjem, han vender hjem ...
- Han vender hjem. - Han er vågen!
Han vender hjem! Han vender hjem!
Det er slet ikke væmmeligt.
Hvem er vanvittig nok til at genoplive Isaac Izard?
En med selvmordstendenser.
Huset ved, han er vendt tilbage.
Det er som en gal hund, der ved, dens herre er på vej.
Jeg får brug for din hjælp, Florence. Min magi vil ikke være nok.
- Jeg kan ikke. Det går bare galt. - Jeg kan ikke klare det her alene.
Du har da Lewis. Han er stærkere, end du aner, -
- og halvanden troldkarl er bedre end ingenting.
Du er den klogeste heks, jeg kender. Du kan kaste et hav af besværgelser.
Jeg kan ikke, sagde jeg.
Jeg kan ikke.
Beklager.
Isaac er på vej, og vi må ikke lade ham trænge herind.
Hvis din magi er udelukket, hvad er så planen?
Jeg kan stadig svinge en hammer.
De er galninge, Marmelade. Galninge.
- Er det nok til at holde Isaac ude? - Ja da.
Måske. Jeg henter nogle flere.
- Onkel Jonathan? - Du skal ikke komme herop.
Jeg kommer ned.
- Hør, jeg må tale med dig. - Det er ikke så godt lige nu.
Jeg er midt i en heftig besværgelse. Du må bo hos fru Z et par dage.
- Jeg ved, der er noget galt. - Alt er da i skønneste orden.
Nej, det er ikke. Du har ret, Lewis. Der er noget galt. Rivende galt.
- Florence ... - Han har øjne i hovedet.
Det er vores ven Isaac Izard, som ikke er vores ven.
Han er ond og mægtig, og han er vendt tilbage fra det hinsides.
Det var det, jeg ville tale ...
Og når vi finder dem, der har genoplivet ham, -
- så skal de komme til at fortryde det. Inderligt.
Ja, det gør de helt sikkert.
Du er ikke i sikkerhed her, i hvert fald ikke lige nu.
Så gå med ind til Florence. Det hele skal nok ordne sig.
Kom nu ...
- Fru Zimmermann? - Ja, min ven?
- Hvad laver du? - Jeg prøver bare ...
Ikke noget.
Vent ...
- Har Isaac og onkel optrådt sammen? - De gjorde alting sammen.
- De var bedstevenner. - Var de?
Engang.
Isaac var forældreløs, og Jonathan var bortløben.
Ingen af dem havde familie.
De havde kun magien ...
... og hinanden.
Så drog Isaac i krig. Han kæmpede i Tyskland, -
- da han blev meldt savnet. Der gik flere måneder.
Pludselig en dag vendte Isaac hjem.
Men han var ikke sig selv.
Han var forandret.
Han var vred -
- og mægtigere, end nogen troldkarl havde ret til at være.
- Hvad var der sket med ham? - Det ved vi ikke.
Han fortalte kun, at han var faret vild i Schwarzwald.
Det er et meget gammelt sted med meget gammel magi.
Brødrene Grimm rapporterede derfra.
Du mener skrev eventyr.
Vi tror, at Isaac mødte en ond troldkarl i skoven.
En læremester, der gav ham nogle grufulde, forbudte bøger.
En af dem er så farlig, -
- at din onkel har låst den inde i et skab.
Så forlod Isaac stakkels Jonathan uden nogen forklaring -
- og fandt sig en heks.
Selena. Hun var så modbydelig, at han giftede sig med hende.
De låste sig inde i huset -
- indtil en aften sidste år, hvor Isaac udførte et blodritual, -
- der slog ham ihjel.
- Hvad gik ritualet ud på? - At skabe en nøgle.
En urnøgle lavet af menneskeknogle.
Vi tror, det er hans kones knogler.
Vi tror, Isaac dræbte Selena for at kunne lave den.
Onkel Jonathan siger, at du er en dygtig heks. Bedre end ham.
Det var jeg.
Engang.
Min magi var et tilløbsstykke i Paris. Du skulle have set mig.
Jeg smeltede Salvador Dalis ur, som det sad på hans håndled.
Hvorfor kan du så ikke hjælpe os?
Du ved nok, at magi kommer indefra.
Jeg kom til skade engang. Temmelig alvorligt.
Og selvom mit ydre helede, -
- gjorde mit indre det aldrig.
Så hver gang jeg forsøger at øve rigtig magi, -
- bliver resultatet -
- forkrøblet.
Det er meget få problemer i denne verden, -
- der ikke kan afhjælpes med en dejlig chokoladesmåkage.
Tarby. Tarby!
- Jeg kommer for sent til idræt. - Vi må tale sammen lige nu.
Forleden aften på kirkegården gjorde vi noget forfærdeligt.
Min onkel er i fare. Der er et ur ...
Lewis, ti stille. Der skete ikke noget på kirkegården.
Jeg forstår godt, du er bange ...
Woody!
Godmorgen.
Jeg er ikke bange. Og hvis du sladrer til nogen, -
- så brækker jeg armene på dig.
Du er bare en særling.
"Ubændig".
Onkel Jonathan? Er du her?
Det er løgn.
Hjælp! Hjælp!
Hjælp! Kom og hjælp mig!
Pergamenterne!
Er du uskadt?
Hvad laver du her? Jeg sagde jo, det var farligt.
Jeg var ubændig.
Ja, det var du vist.
Du klarer ikke det her alene. Jeg kan hjælpe dig.
Jeg kan nemlig tyde det her.
Men jeg skal bruge kakaopulver.
Har du set den kode før?
Ja. Kammerat Ivan bruger den til at sende ordrer til sin Røde Brigade.
Kammerat Ivan fra tv-serien. Men Captain Midnight bryder koden med ...
... den her! Captain Midnights hemmelige afkoderbrik!
- Jeg tror ikke mine egne øjne. - Det gør jeg heller ikke.
Tre kakaopulvershakes, tak.
"Med dette ur vil Selena og jeg rense denne beskidte verden."
Det er et dommedagsur.
Det vil udslette alting -
- ved at sende verden tilbage til begyndelsen.
Hvis planeten er ét stort ur, så er det her optrækket.
Han vil skrue os tilbage til tidernes morgen.
Vi vil blive yngre og yngre, indtil alle er forsvundet.
Jeg vidste, Isaac var mægtig, -
- men det her overgår alle mine forestillinger.
Hvornår vil det ske?
"Når natten er mørkest."
Måneformørkelsen i aften! Alle månerne på mit værelse ...
- Måske har Isaac studeret dem. - Det er det, slagene tæller ned til.
Vi tager også tyggegummikuglerne.
Isaac har været her.
- Har han flået alle hesteskoene af? - Brændt dem af, en efter en.
Som myrer under en lup.
- Hvor magtfuld er han dog blevet? - Døden har beriget ham. Vent her.
Stol! Bare rolig, jeg hjælper dig.
- Han har flået huset fra hinanden. - Han må have ledt efter noget.
Og jeg tror, jeg ved hvad.
Hvad venter vi på? Lad os skaffe den af vejen.
Burde den ikke smelte?
- For meget jalaprod? - Nej, for lidt tryllepulver.
Onkel Jonathan?
Onkel Jonathan, det hele er min skyld.
Lewis, du hjalp os. Det var dig, der afkodede pergamenterne.
Det var mig, der vækkede Isaac til live.
- Lewis? - Hvad siger du?
Jeg åbnede skabet og brugte din bog.
- Jeg er frygtelig ked af det. - Umuligt. Du kan ikke magi nok.
Jeg fulgte bare anvisningerne. Jeg dryppede blod i bogen.
Åh, Lewis ...
- Blodmagi? - Det var min eneste regel.
Jeg ved det godt. Undskyld. Jeg gjorde det ikke med vilje.
Du åbnede et forbudt skab og udførte et uhelligt ritual -
- ved et uheld?
- Du sagde ikke, Isaac var ond. - Er det nu min skyld?
- Det har jeg ikke sagt. - Hvad så? Hvad fanden tænkte du på?!
Jeg ville bare have, at Tarby skulle være min ven igen.
Og jeg vil have mine forældre tilbage. Hvis ritualet virkede, -
- kunne jeg tage hjem og udføre det på dem.
Jeg vil bare have min mor.
Om forladelse. Det var forkert af mig -
- at hente dig hertil.
- Stop nu en halv, Jonathan. - Jeg skal nok gøre det godt igen.
Det her er ikke et sted for børn. Du er ikke i sikkerhed her.
- Det var forkert af mig at tro det. - Men vi er jo en rudel svaner.
Beklager.
Bliv her. Lad mig tale med ham.
Jeg har Malleus Maleficarum et sted. Den burde kunne hjælpe med nøglen.
Kom, skæld mig ud, og kald mig øgenavne.
Ingen øgenavne. Ikke denne gang.
Jonathan ...
- Drengen har brug for dig. - Men det, han gjorde ...
Han er et barn.
Børn laver unoder. Det er derfor, de er børn.
Han har ikke bare stjålet et tegneseriehæfte.
- Jeg har ikke noget valg. - Selvfølgelig har du det.
Du kunne holde ved.
Men nej. Møder du modgang, tager du nærmeste udgang.
- Du lod din familie i stikken. - Min far smed mig ud!
Hvad med din lillesøster? Hun havde brug for dig, -
- og hun døde. Og nu vil du svigte hendes eneste barn.
Jeg aner ikke, hvordan man tager sig af et barn og beskytter det.
- Og da slet ikke nu. - Du er bange.
Ja, jeg er bange! Bange for, at Lewis skal komme noget til.
Ved du hvad, Klogesen? Det er netop pointen.
Man frygter for sit barn døgnet rundt, men man gør det alligevel.
Det er det, opgaven går ud på.
Og jeg ville give alt for at få den opgave igen og få min lille pige ...
Ved du hvad? Jeg har alligevel et øgenavn til dig.
Jonathan Barnavelt, du er en kryster.
Fru Hanchett!
- Han er løs! Vi må væk! - Hvem taler vi om?
Der er nogen i Deres hus! Skynd Dem!
Tag Marmelade.
Skynd Dem! Pyt med døren!
Han er ovenpå! Han er inde i Deres hus!
Kom nu! Skynd Dem!
- Vent, det er glat. - Skynd Dem, fru Hanchett!
Jamen det er glat!
- Hvem er det, du taler om? - Han hedder Isaac Izard.
Isaac Izard er død. Han døde sidste år.
Bliv her. Onkel Jonathan! Fru Zimmermann!
Den er låst.
Det må være Isaac. Flyt dig.
- Hold Dem fra døren. - Pjat med dig.
Goddag, Lewis.
Hold dig fra hende.
Hvorfor skulle jeg holde mig fra -
- min henrivende kone?
Er De Selena Izard?
I levende live.
- Onkel Jonathan! - Lewis!
- Men hun døde jo. - Hvem har sagt det?
Isaac!
Isaac?
- Er det knogle? - Fra et menneske.
Han må have dræbt hende for at fremstille en nøgle.
- Er den ikke lavet af ...? - Ikke af mine knogler.
Det er en stump af den rigtige fru Hanchett. Herlig kvinde, -
- indtil jeg dræbte hende og trådte i hendes sted.
Min kone har talent for at forklæde sig.
Jeg havde den bedste læremester.
- Kom og giv mor et kys. - Det var dig i mine drømme.
Jeg kunne ikke nærme mig skabet. Fortryllelserne var for heftige.
Men du kunne få fat i den væmmelige, gamle bog -
- og genoplive Isaac for mig. Du kunne alt det, jeg gerne ville.
Og nu -
- skal du skaffe os den urnøgle.
Nej, ikke dér!
- Så kom dog! - Nu blærer du dig bare.
- Lewis! - Hvor er du?
- Isaac har taget ham. - Med hvorhen?
Jeg har mine anelser.
Onkel Jonathan! Jeg er herovre!
Onkel Jonathan, herovre! Nej, her! Hjælp mig!
Barnavelt og Izard, taskenspilleriets mestre, -
- elsket blandt Europas monarker, er sammen igen.
Du husker utvivlsomt mit næste nummer.
- Nej! - Isaac, det må du ikke!
Jeg kan lide drengen. Forældreløs og pjattet med Captain Midnight.
Det varmer mit døde hjerte.
Tving mig ikke til at dræbe ham. Giv mig nøglen.
Du behøver ikke at gøre nogen fortræd. Bare sig, hvor uret er.
Uret er skjult bag en forhekselse. I finder det aldrig. Det er forbi.
Isaac, der må være noget i dig, -
- der ikke ønsker det her, der ikke er fuldstændig dødt.
Jeg var død, længe inden jeg døde.
Vi ved godt, du oplevede noget forfærdeligt under krigen.
Tværtimod.
Det var da, jeg mødte min læremester.
Min enhed faldt i et baghold. Alle blev slagtet. Jeg var halvdød.
Jeg vaklede omkring i skoven i dagevis.
Jeg reciterede besværgelser og tænkte kun på én ting:
Giv mig magten til at standse det her!
Til at bortviske de rædsler, jeg havde været vidne til.
Da jeg åbnede øjnene ...
... så jeg ham.
Han bød mig noget at drikke.
For en beskeden pris naturligvis.
Pludselig havde jeg det!
Tegningerne over uret ...
... i mit sind.
Som mejslet ind.
Det var ikke nogen troldkarl. Det var en dæmon, din kraftidiot!
- Du påkaldte en dæmon! - Ja. Azazel, nærmere bestemt.
Helvedes fjerde fyrste. Han gav mig en storslået gave.
Den største tryllekunst nogensinde. Jeg får menneskene til at forsvinde.
Jeg skruer verden tilbage til tidernes morgen, -
- så kun Selena og jeg vil være tilbage.
Men hvis du rejser tilbage i tiden, vil historien bare begynde forfra.
Nej. Jeg vil sørge for, at mennesket ikke bliver til denne gang.
Med en god vens hjælp.
Lewis´ forældre vil ikke blive dræbt. Din mand og datter vil ikke omkomme.
De vil aldrig have eksisteret. Ingen mennesker, ingen krig.
Og nu, Jonathan ... nøglen.
Florence, nu kunne vi godt bruge en smule magi.
Du burde bifalde det her, Florence. Tabet af din familie ødelagde dig.
Du er for sønderknust til at øve rigtig magi.
Det var jeg måske nok.
Men nu -
- er jeg ubændig.
Marmelade, nu!
- Hvor er de? - Forduftet.
Vildt væmmeligt.
Onkel Jonathan!
Lewis, du må ikke tirre dem!
Giv slip på mig!
Moar! Moar!
Hvorfor vil du ikke tale til mig?
Hjælp os! Jonathan!
- Lewis, er du uskadt? - Se engang.
- Vi må derind igen. - Ind til metaluhyrerne?
Skal vi så bare sidde på vores flade?
Hallo!
Du altforbarmende!
De har græskartænder. De kan ikke gøre os fortræd.
Okay, det passer ikke.
Det er noget ugudeligt klister!
- Jeg sidder fast! - Det gør jeg også.
Det var ikke sådan her, jeg regnede med at dø.
Fru Zimmermann, hold fast i mig!
- Hak til! - Hurtigt!
Jeg hader græskar.
Florence, jeg sprængte det med en telekinetisk bølge!
Vi er meget stolte af dig.
- Jeg besidder magten nu! - Mægtig flot. Med pil op.
Onkel Jonathan? Vågn op!
Jonathan, du skal vågne, og det skal være lige nu!
Hvad glor du på, din runkne rosin?
Jeg glor på dig, din tykpandede orangutang.
Lewis ... Florence, du glemte noget.
Lewis, jeg er frygtelig ked af det hele.
Det er okay. Det er jeg også.
Det er mægtig kært, -
- men der er kun 18 minutter til formørkelsen, og de har nøglen.
- Hvordan finder vi uret? - Det kan vi ikke.
Forhekselsen skjuler det for alle hekse og troldkarle.
End ikke Florence kan finde det.
Der må være noget, vi har overset.
Måske kan jeg finde det.
Jeg er hverken heks eller troldkarl, i hvert fald ikke endnu.
Jeg kunne bruge min magi. Ville det virke?
Okay, jeg er klar.
- Jeg er ikke vild med den spåkugle. - Det er min magi, ikke din.
Så er det nu.
Lokalisere! Verbum. At opdage den præcise placering af noget.
Hemmelig! Adjektiv. Som er skjult for alle uindviede.
Ur! Substantiv. Mekanisk anordning, der måler tid.
Et kronometer!
- Han er godt nok sær. - Ja, er han ikke?
Lokaliser det hemmelige ur.
Lokaliser det hemmelige ur!
Kære mor og far, fortæl mig, hvor uret er.
"Under fyrkedlen."
Lewis, du er et geni!
Skal vi?
Gys eller guf!
Fru Zimmermann? Hvad er det?
- Jonathan, luk døren op. - Jeg er i gang.
Jonathan.
- Jonathan! - Det er ikke nogen hjælp.
Lewis, åbn den på klem.
Selv i døden -
- er de vildt væmmelige.
- Florence, jeg skal tisse. - Ikke nu, Jonathan.
Ib Slang Olsen! Videre, videre!
Bare rolig, hun kan godt håndtere Ib Slang Olsen. Kom her, hurtigt.
Isaac!
Stop!
Sølle. Jeg har lært dig alt, hvad du ved, Jonathan.
Men jeg lærte dig ikke alt, hvad jeg ved.
Min elskede.
Nej!
Vent der! Der kan være fælder. Jeg har medbragt beskyttelse.
Jeg kan mærke noget.
Den er der!
Onkel Jonathan!
Onkel Jonathan?
Så så, rolig nu.
Det er mig, Lewis, din nevø.
Lewis, kom med os op i tårnet.
Det er bygget til at beskytte os.
Jeg kan godt lide at være din mor, Lewis.
Glem din onkel. Han er lige straks fortid ligesom alle andre.
Onkel Jonathan?
Jeg har dig.
Hvad?
Mor og far, hvad gør jeg?
"Sig farvel."
Hvad mener I med "sig farvel"?
Okay, farvel. Jeg elsker jer.
Se, min elskede. Det begynder.
Timeglassets sand rinder baglæns.
Hurtigt!
Der er noget galt. Hjælp mig!
Jeg skal vise jer, hvad det sære kan udrette.
- Onkel Jonathan. - Jeg er tilbage.
Du gjorde det. Du stoppede uret!
Ikke et ord om babykroppen til Florence. Hun vil håne mig for evigt.
- Lover du det? - Jeg sværger.
- På troldkarleære? - Det er aldrig sket.
Du er den bedste. Du gjorde det. Kast mine bukser herhen.
- Nu ikke et ord til Florence. - Jamen dog.
Se, hvad katten har gylpet op.
- Du har gjort Ib Slang Olsen normal. - Og du stoppede uret.
Nej, jeg tissede i bukserne. Bogstaveligt talt.
Det var Lewis, der stoppede uret.
Du er ubændig.
Fru Zimmermann, det gør mig ondt, at du mistede din familie.
I lige måde.
Kunne du tænke dig at være en sort svane sammen med os?
- Må jeg være en lilla svane? - Top.
Det vil jeg mægtig gerne.
- Jeg vil ikke have gnomen. - Tror du, jeg vil?
Ved I hvad? Jeg gider slet ikke at spille.
Bolden i synet hurtigt som lynet
- Rent held. - Lewis skal være med os!
Nej, med os!
Du hedder Rose Rita, ikke? Må jeg se din bog om kryb?
Jeg har set dig med din ordbog. Du ved, det hedder "insekter".
Men selvfølgelig.
Har du tegnet dem? De er vildt flotte.
Du ligner et insekt. Det er ment som en stor kompliment.
Sådan tager jeg det også.
Hej hej.
- Hvem var det? - Rose Rita Pottinger, en veninde.
- Noget kysse-møsse-noget? - Nej, platonisk.
Nu spiller han pludselig cool som en anden James Dean.
Onkel Jonathan, giv den gas. Lad os se, hvad slæden kan.
- Er du klar? - Ja!
Dæk.
- Du kører bil som en bessemor. - Og du ligner en.
I er begge to tudsegamle.
- Godt sagt, Lewis! - Med pil op.
SLUT
Slem misser! Brug kattebakken!
Oversættelse: Henrik Thøgersen Scandinavian Text Service 2018
Ingen stole eller ligustergriffe led overlast under indspilningerne.